ผอ.กอล์ฟ โจรปล้นทอง ไม่ได้โยนของกลางทิ้งน้ำ พบซุกอยู่บ้านเมีย (คลิป)
เจ้าหน้าที่พบทองคำ ที่ผอ.กอล์ฟ โจรปล้นทอง อ้างว่าโยนทิ้งน้ำแล้ว โดยพบว่า ซุกซ่อนอยู่ที่บ้านภรรยา อยู่ระหว่างการเชิญตัวเมียไปสอบจากกรณีเจ้าหน้าที่ตำรวจจับกุม นายประสิทธิชัย เขาแก้ว หรือ กอล์ฟ อายุ 38 ปี ข้าราชการครู และผู้อำนวยการโรงเรียนวัดโพธิ์ชัย จังหวัดสิงห์บุรี ผู้ต้องหาคดีปล้นร้านทองออโรร่า สาขาในห้างสรรพสินค้าโรบินสัน ลพบุรี และก่อเหตุยิงประชาชนเสียชีวิต 3 ราย บาดเจ็บ 4 ราย โดยเบื้องต้นจากการแถลงข่าวของ พล.ต.อ.จักรทิพย์ ชัยจินดา ระบุว่า ผู้ต้องหารู้สึกสำนึกต่อสิ่งที่กระทำไป และยังรู้ตัวดีว่าหนีไม่พ้นจากนั้นมีการนำกำลังไปยังริมแม่น้ำเจ้าพระยา ภายในพื้นที่ จ.สิงห์บุรี ซึ่งตรงจุดนี้มีรายงานว่า คนร้ายนำทองมาทิ้งไว้ ซึ่งคนร้ายได้โยนทองทิ้งจากกลางสะพาน ซึ่งเจ้าหน้าที่ใช้วิธีการหว่านแหลงไปในน้ำ เพื่อค้นหาของกลาง แต่จากการค้นหาล่าสุด ก็ยังไม่เจอ ตามที่เสนอข่าวไปแล้วนั้นล่าสุด มีรายงานว่า ทองที่คนร้ายชิงไปนั้น ตรวจพบว่าซุกซ่อนอยู่ในบ้านภรรยาที่ ต.ป่าตาล ซึ่งภรรยาเอง ยอมบอกที่ซ่อนทอง หลังจากถูกเจ้าหน้าที่ตำรวจเชิญตัวไปสอบ ตั้งแต่หลังจากที่จับนายประสิทธิชัย ได้ ซึ่งขณะนี้เจ้าหน้าที่ตำรวจกำลังนำกำลังไปตรวจสอบทอง ที่ซ่อนอยู่ไว้ในบ้านพักความคืบหน้าจะรายงานให้ทราบต่อไป.
เจ้าหน้าที่พบทองคำ ที่ ผอ.กอล์ฟ โจรปล้นทอง อ้างว่าโยนทิ้งน้ำแล้ว โดยพบว่า ซุกซ่อนอยู่ที่บ้านภรรยา อยู่ระหว่างการเชิญตัวเมียไปสอบ 
โจรปล้นทอง,จับได้แล้ว ลพบุรี,จับโจรปล้นร้านทองลพบุรี,ประสิทธิชัย เขาแก้ว,ปล้นร้านทอง,ผอ. โรงเรียนวัดโพธิ์ชัย,เจอทองแล้ว,ข่าวทั่วไป